L'Ajuntament d'Alaquàs aprova remetre la proposta de Pla Director del Castell a la Direcció General de Patrimoni Artístic per a la seua aprovació definitiva
28/05/2004 14:21:00

# L'Ajuntament d'Alaquàs aprova remetre la proposta de Pla Director del Castell a la Direcció General de Patrimoni Artístic per a la seua aprovació definitiva

*   28/05/2004 14:21:00
*   [Imprimir](#)
*   Compartir
*    https://www.alaquas.org/documento.asp?id\_do=9217

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9217%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20aprova%20remetre%20la%20proposta%20de%20Pla%20Director%20del%20Castell%20a%20la%20Direcci%C3%B3%20General%20de%20Patrimoni%20Art%C3%ADstic%20per%20a%20la%20seua%20aprovaci%C3%B3%20definitiva)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9217/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9217/9217_Form_4.jpg)](https://www.alaquas.org/ficheros/documentos/2004/2/9217/9217_Form_10.jpg "<a href='https://www.alaquas.org/ficheros/documentos/2004/2/9217/9217_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs aprova remetre la proposta de Pla Director del Castell a la Direcció General de Patrimoni Artístic per a la seua aprovació definitiva</a>")

En aquest Pla Director s'estableixen els usos del monument històric per la seua acurada, conservació i rehabilitació

L'Ajuntament d'Alaquàs va aprovar el dijous 27 de maig la proposta de Pla Director del Monument Castell Palau d'Alaquàs per tal de remetre'l a la Direcció General de Patrimoni Artístic de la Conselleria de Cultura, Educació i Ciència amb la finalitat que es procedisca a la seua aprovació definitiva. Així mateix, s'ha aprovat també la constitució d'una comissió especial del Fòrum Ciutadà per tal de canalitzar les propostes que es realitzen i fomentar la participació ciutadana en l'elaboració d'aquest Pla.

L'objectiu d'aquest Pla Director és establir els usos i les intervencions a realitzar en el monument històric, d'acord amb els objectius plantejats en el Pla Especial de Protecció del Centre Històric, que contempla la conservació i la rehabilitació del monument i del seu entorn.

El document contempla tota la informació i estudis en profunditat referents al monument des de diferents punts de vista: històric, valors arquitectònics, entorn urbà i elements singulars del Castell como són l'artesonat i els paviments ceràmics. A més, s'ha elaborat un diagnòstic de l'estat de conservació i del deteriorament que pateixen algunes de les instal·lacions del monument.

En aquest informe s'estableixen també diferents mesures i els usos possibles que se li ha de donar al Castell tot i respectant el seu caràcter d'equipament educatiu cultural. Dins d'aquestes mesures es destaquen diferents línies d'actuacions quant al reforçament de determinades estructures com ara els enteixinats. Es recomanen també els usos per al manteniment dels paviments ceràmics.

La redacció d'aquest Pla Director, document necessari des de l'any 1918 en què el Castell va estar declarat com a monument històric artístic nacional, ha estat dirigit per l'aquitecte Vicent García. Per a la seua elaboració ha participat una comissió permanent formada per expertes i experts en arquitectura, restauració i arqueologia, que s'han encarregat de realitzar els estudis previs en cadascuna de les matèries. Aquest grup està format pels arqueòlegs Paloma Berrocal i Víctor Algarra, l'historiador i director del Museu Comarcal de l'Horta Sud, Adrià Bessó, la Catedràtica de Construcció i especialista en enteixinat de la Universitat Politècnica, Lilliana Palaia Pérez i l'especialista en restauració de ceràmica i Director del Museu González Martí, Jaume Coll.

Aquesta comissió d'experts de reconegut prestigi a nivell estatal tindrà com a funció assessorar i aconsellar en totes les actuacions urbanístiques que es realitzen al Castell. L'objectiu de l'Ajuntament d'Alaquàs és que aquesta comissió treballe permanentment a l'edifici, no sols a través de reunions periòdiques sinó també assessorant contínuament totes les accions que es realitzen per tal de recuperar els espais públics en procés de rehabilitació d'aquest emblemàtic monument.

El Pla Director ha segut fruit d'un intens treball desenvolupat en els últims onze mesos i que l'Ajuntament d'Alaquàs va iniciar el passat mes d'abril tan prompte com va fer efectiva la seua propietat i ocupació de l'immoble.

Aquesta proposta de Pla Director representa un avanç important per a la recuperació i rehabilitació del monument com a pas previ d'importants inversions que l'Ajuntament d'Alaquàs anirà desenvolupant per a posar en valor i al servei del conjunt de la societat valenciana el que sense dubte és un dels millors exemples de l'arquitectura del segle XVI.